Publication: Magyar Közlöny
Issue: MK-2002-92 (Year: 2002, Number: 92)
Era: 1990-2004
Section: 4. számú melléklet a 22/2002. (VII. 1.) PM rendelethez
Paragraph Index: 339

l) JUG = az áru származását a Magyar Köztársaság és a Jugoszláv Szövetségi Köztársaság közötti Szabadkereskedelmi Megállapodás 2. számú Jegyzõkönyvében foglaltaknak megfelelõen igazolták. 17. Rendeltetési ország A vámárunak a feladó által ismert utolsó (végsõ) rendeltetési hely országát kell feltüntetni külföldre vagy közvámraktárba végleges külföldi eladási szándékkal történõ kitárolás esetén. Ha az árut belföldre, ipari vámszabadterületre, tranzitterületre vagy a Vhr. 95. §-ának (4) bekezdése alapján „A”, „B” vagy „F” típusú közvámraktárba szállítják, akkor ebbe a rovatba mindig „HU” országkódot kell feltüntetni. A szállítási célt az EV 49. rovatában a megfelelõ raktárkódok alkalmazásával kell feltüntetni.” „24. Ügyletfajta/ügylet típusa A rovat elsõ és második vonalakkal elhatárolt alrovatába minden esetben az EU által elõírt két számjegyû ügyletfajta kódot kell leírni. Az ügyletfajta kódok leírását a 21. számú melléklet tartalmazza. A harmadik alrovatba mindenkori elõírásoknak megfelelõ kódszámot kell bejegyezni, csak akkor, ha az ügylettípus kódok között nevesített ügyletrõl van szó. (Például: használt áru esetén a „9999”-es, bontási célra kiszállított áru esetén a „8888”-as kódot kell feltüntetni.) Egyéb esetben üresen kell hagyni. (Az EV 4. és 5. sorszámú példánya a rovatot nem tartalmazza.)” „37. Eljáráskód A vámkezeléskódok jegyzékében felsorolt kitároláshoz és a megelõzõ vámkezeléshez kapcsolódó kódból, valamint a technikai jelzõszámból álló öt számjegyes eljáráskódot kell feltüntetni. Az elsõ alrovatba a vámszabadterületre való kitárolást jelzõ aktuális és a megelõzõ vámkezeléskódot, a második alrovatba a technikai jelzõszámot kell beírni. Ipari vámszabadterület esetében nagyon fontos a kitárolás irányának helyes megválasztása: — kitárolás belföldre 83***, — kitárolás külföldre 84***, — kitárolás másik ipari vámszabadterületre vagy közvámraktárba 85*** A Pótlapon tételsoronként ki kell tölteni ezt a rovatot, abban az esetben, ha a kitárolni kívánt vámáruk/áruk esetében a kért és a megelõzõ vámkezeléskód azonos, de technikai jelzõszám eltérése miatt több eljáráskód alkalmazására van szükség (például külföldre normál és aktív feldolgozás készterméke kerül kitárolásra 84810, illetve 84811 eljáráskóddal).” „49. Raktár/vámszabadterület Annak a helységnek a nevét kell feltüntetni, ahol az a raktár/vámszabadterület található. A helységnevek elõtt az alábbi betûjelzéseket kell feltüntetni:

Source: https://magyarkozlony.hu/hivatalos-lapok/48b8387c8c4bbe5974c49a370731cafad5aedf42/dokumentumok/e1da0ff1323c5f1fa90aa1023e18491210317754/letoltes